**Ministru kabineta noteikumu projekta**

**„Grozījums Ministru kabineta 2013.gada 19.marta noteikumos**

**Nr.144 „Profesionālās izglītības kompetences centra statusa piešķiršanas un anulēšanas kārtība””** s**ākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījums Ministru kabineta 2013.gada 19.marta noteikumos Nr.144 „Profesionālās izglītības kompetences centra statusa piešķiršanas un anulēšanas kārtība”” (turpmāk – Projekts) izstrādāts saskaņā ar Profesionālās izglītības likuma 7.panta 11.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras ministrija saskaņā ar Latvijas Nacionālo attīstības plānu 2014. – 2020.gadam, kā vienu no veicamajiem uzdevumiem, plāno izveidot profesionālās izglītības kompetences centrus (turpmāk – Kompetences centri) kultūrizglītības nozarēs. Kompetences centru galvenais uzdevums ir jauniešu nodarbinātības veicināšana, t.sk., nodrošināt profesionālās vidējās izglītības kvalitāti, kas sekmētu jauniešu integrēšanos darba tirgū pēc profesionālās vai augstākās izglītības iegūšanas, kā arī nodrošinātu mūzikas, dejas, mākslas un dizaina izglītības programmu izglītības satura un materiāli tehniskās bāzes pilnveidi un uzlabotu izglītības iestāžu administratīvās pārvaldes efektivitāti un izglītības iestāžu infrastruktūru. Ņemot vērā nozaru darba tirgus specifiku, šobrīd Ministru kabineta 2013.gada 19.marta noteikumu Nr.144 „Profesionālās izglītības kompetences centra statusa piešķiršanas un anulēšanas kārtība” 4.2.apakšpunkts nosaka, ka Kultūras ministrijas padotībā esošai profesionālās vidējās izglītības iestādei, kurā apgūst mūzikas un skatuves mākslas izglītības programmas, Kompetences centra statusu piešķir, ja papildus šajos noteikumos minētajiem kritērijiem tajā profesionālo vidējo izglītību iegūst ne mazāk par 200 izglītojamiem. Projekta mērķis ir noteikt, ka Kultūras ministrijas padotībā esošai profesionālās vidējās izglītības iestādei, kurā apgūst mūzikas un skatuves mākslas izglītības programmas un kura atrodas ārpus Rīgas – citā administratīvā teritorijā, Kompetences centra statusu piešķir, ja papildus šajos noteikumos minētajiem kritērijiem, tajā profesionālo vidējo izglītību iegūst ne mazāk par 100 izglītojamiem Pēc Kompetences centra izveides Rīgā, apvienojot E.Dārziņa Mūzikas vidusskolu, Rīgas Horeogrāfijas vidusskolu, Rīgas Doma kora skolu un J.Mediņa Rīgas mūzikas vidusskolu, ir plānots izveidot arī Kompetences centru Ventspilī, kurā apgūst mūzikas un skatuves mākslas izglītības programmas. Līdzšinējā statistika rāda, ka nevienā no mūzikas profesionālās vidējās izglītības iestādēm, kas atrodas ārpus Rīgas, profesionālās vidējās izglītības pakāpē nav vairāk par 100 izglītojamiem, un Kultūras ministrija neplāno palielināt kopējo izglītojamo skaitu kultūrizglītības profesionālās vidējās izglītības programmās. Mūzikas profesionālo vidējo izglītību Alfrēda Kalniņa Cēsu mūzikas vidusskolā apgūst 30 izglītojamo, Jelgavas mūzikas vidusskolā apgūst 57 izglītojamo, Daugavpils mūzikas vidusskolā apgūst 73 izglītojamo, Jāņa Ivanova Rēzeknes mūzikas vidusskolā apgūst 43 izglītojamo, Emiļa Melngaiļa Liepājas mūzikas vidusskolā apgūst 56 izglītojamo un Ventspils Mūzikas vidusskolā apgūst 76 izglītojamo (plānots palielināt līdz 100 izglītojamiem).Projekts neradīs nekādu finansiālo ietekmi, jo nosaka kritērijus Kompetences centra statusa piešķiršanai. |
| 3. |  Projekta izstrādē iesaistītās institūcijas | Kultūras ministrija, Latvijas Nacionālais kultūras centrs. |
| 4. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Projekta mērķgrupa ir Kultūras ministrijas padotībā esošās profesionālās vidējās izglītības iestādes, to pedagogi, izglītojamie un viņu vecāki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV, V un VI sadaļa – projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
|  2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem.  | Projekta izpilde neietekmēs pārvaldes funkcijas vai institucionālo struktūru. |
|  6. |  Cita informācija |  Nav |

Kultūras ministre D.Melbārde

Vīza: Valsts sekretāra p.i. U.Lielpēters

26.03.2014 13:41

572

J. Klišāne

67322234

Jolanta.Klisane@lnkc.gov.lv

L.Amatniece

67228985

Laima.Amatniece@lnkc.gov.lv